Celebrity: Michael B. Jordan Brand: Hudson jeans Tweet Sofia Vergara in Hudson Flared Jeans
Celebrity: sofia vergara Brand: Hudson jeans Tweet Ben Affleck in Hudson Sartor Slouchy Skinny in Edges
Celebrity: Ben Affleck Brand: Hudson jeans Tweet Liev Schreiber in Hudson Sartor Slouchy Skinny Jeans in Garrison
Celebrity: Liev Schreiber Brand: Hudson jeans Tweet « Previous Die blaar en die stroom | strooimeisie
Die blaar en die stroom
April 28, 2018 / strooimeisie
Het jy al gesien hoe dit lyk as daar iets van jou af wegdryf op die water?
Ek onthou hoe ek eendag, ‘n leeftyd gelede, op ‘n rots so half in die rivier gesit het. Diep in gedagte, het ek gemaak asof droë blare bootjies was. Nadat ek dit versigtig op die water neergesit het, sou dit wegdryf so saam met die stroom tot waar ek nie eers meer kon sien nie.
Sonder om te dink, het ek ‘n blaar wat besonder mooi was – goudgeel en bloedrooi van die herfs – opgetel en ook op die water gesit. Soos al die ander, het dié ook weggedryf en nes dit begin wegdryf het, het ek besluit dat dit ‘n blaar is wat ek wil pars (ja, ek doen dit nog). Ek wou daardie vorm en kleure probeer vasvang. Dit hou, vir altyd.
Ek het vorentoe gebuk en die blaar na my toe terug probeer trek deur die rigting van die stroom met my hand te probeer verander en dit weer na my toe te laat spoel. Die blaar het net effentjies nader gespoel, en toe is dit weer meegesleur deur die stroom. Hoe harder ek probeer het en hoe meer ek gespartel het, hoe vinniger het die blaar begin wegdryf. Kort voor lank het ek besef, daar was geen manier waarop ek dié mooi blaar ooit weer sou kon terugkry nie.
Ek moes op my klip sit en kyk hoe ‘n pragtige blaar wegspoel en ek kon dit nie keer nie.
Ek dink vanaand aan daardie blaar.
← ‘n Les van ‘n langpad-speletjie
Ek: ongeredigeer →
7 thoughts on “Die blaar en die stroom”
April 28, 2018 om 23:30
So mooi geskryf. ‘n Lewende beskrywing!
April 29, 2018 om 02:33
Wow! Ek hou rerig baie hiervan.
April 29, 2018 om 15:27
April 29, 2018 om 18:41
“Met die waters wat verby is…”
Mei 3, 2018 om 17:36
En net soms wanneer jy daai blaar laat gaan het, en jou kop optel, sien jy nog ‘n mooier blaar raak. Een wat jy nie op die stroom gaan sit nie
Mei 3, 2018 om 17:49
Mei 9, 2018 om 14:00
Ek sê weer, jy skryf ongelooflik mooi!!